ai4bharat/Pralekha huggingface dataset:
गृह मंत्रालय
श्री अमित शाह ने केन्द्रीय गृह मंत्री का पदभार संभाला
श्री जी. किशन रेड्डी और श्री नित्यानंद राय ने भी गृह राज्य मंत्री का पदभार संभाला
श्री अमित शाह ने आज नई दिल्ली में केन्द्रीय गृह मंत्री का पदभार संभाल लिया। श्री शाह के नॉर्थ ब्लॉक पहुंचने पर केन्द्रीय गृह सचिव श्री राजीव गाबा और गुप्तचर ब्यूरो के निदेशक श्री राजीव जैन ने उनका स्वागत किया।
श्री अमित शाह का नये गृह राज्य मंत्री श्री जी. किशन रेड्डी और श्री नित्यानंद राय ने भी अभिनंदन किया। इन दोनों राज्य मंत्रियों ने भी आज पदभार संभाल लिया।
श्री अमित शाह हाल ही में 17वीं लोकसभा के लिए गांधीनगर से निर्वाचित हुए हैं। इससे पहले वे राज्यसभा के सदस्य, गुजरात सरकार में मंत्री और गुजरात विधानसभा में विधायक रह चुके हैं। उन्होंने कृषि, राजनैतिक और सामाजिक कार्यकर्ता के रूप में भी कार्य किया।
श्री अमित शाह का जन्म 1964 में मुंबई में श्रीमती कुसुम बेन और श्री अनिल चन्द्र शाह के घर में एक संपन्न गुजराती परिवार में हुआ। श्री अमित शाह 16 वर्ष की उम्र तक अपने पैतृक गांव मानसा, गुजरात में रहे और वहीं स्कूल में पढ़ाई की। स्कूली शिक्षा पूरी करने के बाद उनका परिवार अहमदाबाद आ गया। उन्होंने गुजरात विश्वविद्यालय, अहमदाबाद से बीएससी  की डिग्री हासिल की।
श्री अमित शाह 1997 से 2017 तक गुजरात विधानसभा के सदस्य रहे। वह 2002 से 2010 तक गुजरात सरकार में मंत्री रहे और गृह, परिवहन, मद्य निषेध और संसदीय कार्य तथा उत्पाद शुल्क सहित प्रमुख मंत्रालयों में रहे। अगस्त 1917 में उन्हें राज्यसभा का सदस्य बनाया गया और 23 मई, 2019 तक राज्यसभा के सदस्य रहे।
श्री शाह गुजरात राज्य वित्तीय निगम के अध्यक्ष भी रहे और उन्होंने उसकी कायापलट कर उसे स्टॉक एक्सचेंज में सूचीबद्ध कराया। वह 2006 में गुजरात शतरंज एसोसिएशन, 2009 में सेंट्रल बोर्ड ऑफ क्रिकेट एसोसिएशन और 2014 में गुजरात राज्य क्रिकेट एसोसिएशन के भी अध्यक्ष रहे। श्री शाह 2016 से श्री सोमनाथ मंदिर के ट्रस्टी भी हैं।
विज्ञान एवं प्रौद्योगिकी मंत्रालय
मोटापे और पेट के कैंसर के बीच संबंध की आणविक स्तर पर खोज की गई
सीधे तौर पर मोटापा कैंसर का कारण नहीं है। लेकिन, कैंसर रोगी के मोटे होने के आधार पर कैंसर का व्यवहार और पूर्वानुमान भिन्न हो सकते हैं। कई अलग-अलग कारक मोटापे का कारण बन सकते हैं। प्राकृतिक तौर पर इसकी एक बड़ी वजह अनुवांशिक है। डीएनए में एक म्यूटेशन या मामूली बदलाव से कोई व्यक्ति मोटा हो सकता है। लेप्टिन सिग्नलिंग पाथवे को निष्क्रिय बनाकर ऐसा होना संभव है। लेप्टिन सिग्नलिंग पाथवे भोजन की मात्रा, ऊर्जा की खपत और शरीर में वसा सामग्री को विनियमित करने में अपनी भूमिका निभाता है।
लेप्टिन की कमी से उत्पन्न मोटापे का कैंसर पर प्रभाव निर्धारित करने के लिए, पुणे के राष्ट्रीय कोशिका विज्ञान केंद्र   के डॉ. मनोज कुमार भट और उनकी अनुसंधान टीम ने आहार-प्रेरित मोटापे तथा आनुवांशिक रूप से जुड़े मोटापे के कारण बृहदान्त्र कैंसर के मामले और इसकी वृद्धि में अंतर का अध्ययन किया।
प्रयोगशाला में उत्पन्न किये गए चूहों के अध्ययन से इन दो समूहों के बीच महत्वपूर्ण अंतर का पता चला। इसके अलावा, इन अंतरों को दो महत्वपूर्ण अणुओं, लेप्टिन और टीएनएफ अल्फा के बीच संतुलन के बीच दृढ़ संबंध पाया गया, जो कैंसर कोशिकाओं की वृद्धि को प्रभावित करते हैं। इन अध्ययनों को संस्थागत पशु आचार समिति के अनुमोदन से लागू किया गया, जिसमें लागू नियमों के अनुसार मानवीय और नैतिक प्रक्रियाओं का पालन किया गया। उन्होंने बृहदान्त्र कैंसर के संदर्भ में आहार-प्रेरित और आनुवांशिकी-संबंधित मोटापे के बीच आणविक संबंधों में बहुमूल्य अंतर्दृष्टि प्रदान की है। कैंसर के प्रबंधन के प्रति किसी प्रभाव तथा संबद्धता के निर्धारण के लिए, ये निष्कर्ष और अधिक गहन नैदानिकअध्ययनों के लिए प्रेरित करते हैं।
जल शक्ति मंत्रालय
राष्ट्रीय जल जीवन मिशन ने अंडमान-निकोबार द्वीप में जल जीवन मिशन की अर्द्धवार्षिक समीक्षा की; सभी स्कूलों और आंगनवाड़ी केन्द्रों में 100 दिनों में पाइप के जरिए पेयजल की आपूर्ति का आश्वासन
अंडमान और निकोबार द्वीप प्रशासन ने संघ शासित प्रदेश में जल जीवन मिशन के क्रियान्वयन की प्रगति से राष्ट्रीय राजधानी दिल्ली में वीडियो कॉन्फ्रेंसिंग के जरिए अवगत कराया है। जल जीवन मिशन के जरिए भारत सरकार देश के प्रत्येक ग्रामीण आवास में नल कनेक्शन देने के हर संभव प्रयास कर रही है ताकि लोगों को पर्याप्त मात्रा और निर्धारित गुणवत्ता युक्त पेयजल नियमित एवं दीर्घकालिक आधार पर उपलब्ध हो सके। इस प्रायोगिक कार्यक्रम का मुख्य उद्देश्य ग्रामीण क्षेत्रों के लोगों को उनके घर पर पेयजल उपलब्ध कराकर उनके जीवन स्तर में सुधार करना है।
अंडमान और निकोबार द्वीप समूह के 400 से अधिक गांवो में 65,096 ग्रामीण आवास हैं जिनमें से 33,889 में पानी के कनेक्शन हैं और अन्य सभी आवासों में 2021 तक पानी के कनेक्शन उपलब्ध कराने की योजना बनाई है। यहां के 290 गावों में इस समय पाइप के जरिए पानी की आपूर्ति हो रही है और जिन गांवों में ऐसी सुविधा नहीं है वहां तक इसे ले जाने के प्रयास किए जा रहे हैं।
केन्द्र शासित प्रदेशों को अनुसूचित जाति/जनजाति बहुल क्षेत्रों पर विशेष ध्यान देने को कहा गया है और यह जल जीवन मिशन में एक प्राथमिकता वाला क्षेत्र है।
केन्द्र शासित प्रदेश के गांवों में नियमित और दीर्घकालिक आधार पर पानी की आपूर्ति प्रणालियों के नियोजन, क्रियान्वयन, प्रबंधन, संचालन और रखरखाव के बारे में ग्राम जल एवं स्वच्छता समितियां महत्वपूर्ण रोल अदा करेंगी और इस कार्य में ग्राम पंचायतें, स्थानीय समुदाय की मदद भी लेंगी। ग्राम जल एवं स्वच्छता समितियों को गांव में पानी की आपूर्ति प्रणालियों की जिम्मेदारी, संचालन और रखरखाव के लिए प्रोत्साहित किया गया है और इसमें घरों से एक फिक्स चार्ज की बात भी कही गई है। इसके अलावा, पारंपरिक जलीय स्रोतों की मरम्मत पर भी विशेष ध्यान देने के अलावा धूसर जल के शोधन और गांव में उसके पुन: इस्तेमाल पर भी जोर दिया गया है। ग्राम स्तर पर विभिन्न कार्यक्रमों जैसे मनरेगा और एसबीएम के विलयीकरण की आवश्यकता पर भी जोर दिया गया है ताकि इनसे प्राप्त होने वाली धनराशि को जल प्रणाली को मजबूती देने, पानी को बचाने, एक्वीफायर रिचार्ज, जल शोधन और धूसर जल प्रबंधन में इस्तेमाल किया जा सके।
संघ शासित प्रदेश को ग्राम पंचायत से जुड़े लोगों और अन्य हितधारकों की क्षमता निर्माण करने के लिए विशेष प्रशिक्षण का आयोजन करने को कहा गया है जिससे ग्रामीण क्षेत्रों में प्रशिक्षित मानव संसाधनों को तैयार किया जा सके। इस प्रकार प्रशिक्षित मानव संसाधन जल आपूर्ति प्रणालियों के क्रियान्वयन में काफी मददगार साबित होंगे।
जल जीवन मिशन के तहत पानी की गुणवत्ता पर विशेष ध्यान दिया जाता है और विभिन्न स्तरों पर पानी की गुणवत्ता की जांच करने वाली प्रयोगशालाओं की स्थापना की गई है। पानी की गुणवत्ता पर नजर रखने के लिए समुदाय को भी शामिल किया जा रहा है। इसके अलावा, समुदाय को सशक्त बनाने और उन्हें गतिविधियों में शामिल करने के प्रयास भी किए जा रहे हैं जिसमें फील्ड टेस्ट किटों को हासिल करना, समुदाय को इस प्रकार की किट्स की आपूर्ति और प्रत्येक गांव में कम से कम 5 व्यक्तियों खासकर महिलाओं को चिन्हित करना, इस प्रकार की किटों के इस्तेमाल के लिए महिलाओं को प्रशिक्षण देना आदि शामिल है। जल शक्ति मंत्रालय ने देश के सभी स्कूलों और आंगनवाड़ी केन्द्रों में पेयजल आपूर्ति के लिए 100 दिवसीय अभियान शुरू किया है और इसी अवधि में अंडमान-निकोबार द्वीप समूह के ऐसे सभी संस्थानों में पाइप के जरिए पानी की आपूर्ति सुनिश्चित की जाएगी।
पूर्वोत्तर क्षेत्र विकास मंत्रालय
केंद्रीय पूर्वोत्तर क्षेत्र विकास राज्य मंत्री डॉ. जितेंद्र सिंह ने गुवाहाटी में ‘नेरामेक’ के विपणन परिसर की आधारशिला रखी
नेरामेक परिसर पूर्वोत्तर क्षेत्र के लिए अपने उत्पादों को प्रदर्शित करने का एक अहम गंतव्य होगा: डॉ. जितेंद्र सिंह
केंद्रीय पूर्वोत्तर क्षेत्र विकास राज्य मंत्री  डॉ. जितेंद्र सिंह ने आज असम के गुवाहाटी में पूर्वोत्तर क्षेत्रीय कृषि विपणन निगम लिमिटेड  के विपणन परिसर  की आधारशिला रखी। पूर्वोत्तर परिषद  के सचिव श्री राम मुइवा भी इस अवसर पर उपस्थित थे।
इस अवसर पर डॉ. जितेंद्र सिंह ने कहा कि नेरामेक परिसर पूर्वोत्तर क्षेत्र के लिए अपने उत्पादों को प्रदर्शित करने का एक अहम गंतव्य होगा। उन्होंने कहा कि इससे न केवल असम, बल्कि समूचा पूर्वोत्तर क्षेत्र लाभान्वित होगा। इसके साथ ही शेष भारत के समक्ष इनके उत्पादों को प्रदर्शित करने का अवसर भी प्राप्त होगा। डॉ. जितेंद्र सिंह ने कहा कि गुवाहाटी अब भारत का एक अत्यंत महत्वपूर्ण महानगर हो गया है और वह दिन अब दूर नहीं है जब यह स्थल देश भर के युवा उद्यमियों और नए स्टार्ट-अप्स का एक पसंदीदा गंतव्य बन जाएगा। समय पर इस परियोजना के पूरा होने की कामना करते हुए डॉ. सिंह ने कहा कि यह एक सपना है कि यह परिसर जल्द से जल्द कार्यरत हो जाए और इसमें जितनी भी अतिरिक्त लागत की आवश्यकता होगी उसे पूर्वोत्तर परिषद मुहैया कराएगी। उन्होंने इस अवसर पर आयोजित भूमि पूजन में भी शिरकत की।
श्री राम मुइवा ने अपने संबोधन में कहा कि यह नेरामेक के लिए एक यादगार दिवस है, क्योंकि बहुप्रतीक्षित इमारत के निर्माण को मूर्त रूप दिया जा रहा है। उन्होंने इस सपने को साकार करने में बहुमूल्य योगदान देने के लिए केंद्रीय पूर्वोत्तर क्षेत्र विकास राज्य मंत्री का आभार व्यक्त किया।
नेरामेक के प्रबंध निदेशक श्री पंकज कुमार प्रसाद ने अपने संबोधन में कहा कि यह पहल कृषि-बागवानी क्षेत्र में अत्यंत उल्लेखनीय होगी जहां पूर्वोत्तर क्षेत्र के सभी किसानों और उद्यमियों को अपने उत्पादों को प्रदर्शित करने एवं विपणन के लिए एक साझा प्लेटफॉर्म मिलेगा।
नेरामेक के विपणन परिसर का निर्माण पूर्वोत्तर परिषद के सहयोग से 2007 वर्ग मीटर  भूमि पर किया जाएगा। इस इमारत का निर्माण दो चरणों में किया जाएगा।
इस भवन को ‘हरित इमारत’ के रूप में विकसित किया जाएगा और यह इस क्षेत्र का एक अत्याधुनिक ऐतिहासिक भवन होगा। इस इमारत में ‘एग्री-हॉर्टी रिटेल हब’ के लिए व्यवस्था होगी जहां पूर्वोत्तर क्षेत्र के सभी किसानों और उद्यमियों को अपनी उपज एवं उत्पादों को प्रदर्शित करने एवं विपणन के लिए एक साझा प्लेटफॉर्म मिलेगा।
स्वास्थ्य एवं परिवार कल्याण मंत्रालय
स्वास्थ्य मंत्रालय ने उत्सवों के दौरान कोविड-उपयुक्त व्यवहार के महत्व के बारे में संदेशों को बढ़ाने की आवश्यकता पर भारत भर के रेडियो स्टेशनों के साथ एक संवादात्मक कार्यशाला का आयोजन किया
बड़े पैमाने पर टीकाकरण के साथ त्योहारों के अवसर पर कोविड-उपयुक्त व्यवहार को पालन करने की भी आवश्यकता है: श्री लव अग्रवाल, संयुक्त सचिव, स्वास्थ्य और परिवार कल्याण मंत्रालय
केन्द्रीय स्वास्थ्य एवं परिवार कल्याण मंत्रालय ने यूनिसेफ के साथ साझेदारी में आगामी त्योहारों के अवसर पर कोविड उपयुक्त व्यवहार  के महत्व के बारे में जागरूकता बढ़ाने की आवश्यकता पर ऑल इंडिया रेडियो, निजी एफएम और सामुदायिक रेडियो स्टेशनों के प्रतिनिधियों के लिए एक इंटरैक्टिव सत्र की मेजबानी की। सत्र में पूरे भारत से रेडियो कार्यक्रमों की प्रोग्रामिंग और प्रस्तुति में शामिल लगभग 150 रेडियो प्रतिनिधियों ने भाग लिया। इन रेडियो स्टेशनों की पहुंच काफी बड़े क्षेत्र में है जिसमे विविध श्रोता समूह- शहरी क्षेत्रों में रहने वालों से लेकर देश के ग्रामीण या दूरदराज के क्षेत्रों में रहने वाले श्रोता शामिल है।
सत्र को श्री लव अग्रवाल, संयुक्त सचिव, स्वास्थ्य और परिवार कल्याण मंत्रालय ने संबोधित किया। अपने मुख्य भाषण में, श्री अग्रवाल ने जनहित संदेश देने में मीडिया के महत्व के बारे में बताया। उन्होंने कहा कि भारत ने अपनी टेस्ट-ट्रैक-ट्रीट और टीकाकरण रणनीति को तेज करके रिकॉर्ड समय में कोविड-19 मामलों को सफलतापूर्वक नियंत्रित किया है। उन्होंने दुनिया के सबसे बड़े टीकाकरण कार्यक्रम में लोगों की भागीदारी की भी सराहना की।
हालांकि, उन्होंने आगाह किया कि भले ही पूरे भारत में कोविड-19 के मामले कम हो रहे हैं, लेकिन वायरस अभी भी मौजूद है और इस स्तर पर किसी भी तरह की ढिलाई से एक और उछाल आ सकता है। “देश जल्द ही 100 करोड़ टीकाकरण के ऐतिहासिक स्तर तक पहुंच जायेगा। जब वायरस पर जीत नजर आ रही है, हम इस कड़ी मेहनत से प्राप्त जीत को कोविड पर ढिलाई के कारण अपने हाथों से फिसलने नहीं दे सकते। इसलिए, मैं लोगों से आग्रह करता हूं कि वे आगामी त्योहारों के अवसर पर अपनी सुरक्षा को लेकर ढीले न पड़ें”, श्री अग्रवाल ने कहा। उन्होंने साथ ही कहा कि त्योहार बुराई पर अच्छाई की जीत के बारे में हैं। हमें कोविड उपयुक्त व्यवहार को बनाये रखते हुए कोविड महामारी की बुराई से लड़ने की भी आवश्यकता है।
उन्होंने सभी प्रतिभागियों से देश की वायरस के खिलाफ सामूहिक लड़ाई में टीकों की दोनों खुराक लेने के महत्व और त्योहारों के दौरान कोविड नियमों का पालन करने की आवश्यकता जैसे जनहित संदेशों को बढ़ाने के लिए कहा। अपने संबोधन में उन्होंने प्रतिभागियों को ऐसे अभिनव कार्यक्रम तैयार करने के लिये प्रोत्साहित किया जिसमें विशेषज्ञों के साथ-साथ जन समुदाय को भी शामिल किया जाये। .
केन्द्रीय स्वास्थ्य एवं परिवार कल्याण मंत्रालय, सूचना एवं प्रसारण मंत्रालय और यूनिसेफ के वरिष्ठ अधिकारियों ने भी सत्र में भाग लिया।
संचार एवं सूचना प्रौद्योगिकी मंत्रालय
आजादी का अमृत महोत्सव
केंद्रीय मंत्री श्री धर्मेंद्र प्रधान और श्री अश्विनी वैष्णव ने ओडिशा के 6 गुमनाम नायकों पर विशेष कवर का विमोचन किया
आजादी का अमृत महोत्सव और डाक टिकट दिवस समारोह के भाग के रूप में, शिक्षा, कौशल विकास और उद्यमिता मंत्री, श्री धर्मेंद्र प्रधान और संचार, रेलवे और आईटी मंत्री, श्री अश्विनी वैष्णव द्वारा ओडिशा के 6 गुमनाम नायकों पर विशेष कवर का विमोचन किया गया, जिन्होंने देश के स्वतंत्रता संग्राम में अपना महत्वपूर्ण योगदान दिया था। इन गुमनाम नायकों का नाम बक्सी जगबंधु, शहीद बाजी राउत, शहीद जय राजगुरु, शहीद चाखी खुंटिया, शहीद चक्र बिसोई और पर्वती गिरी है। इस समारोह में श्री विनीत पांडे, सचिव,डाक विभाग, श्री आलोक शर्मा, महानिदेशक  और संचार मंत्रालय एवं डाक विभाग के अन्य वरिष्ठ अधिकारी उपस्थित हुए। इस कार्यक्रम में ओडिशा से वर्चुअल रूप में श्री सुवेन्दु स्वैन, मुख्य पोस्टमास्टर जनरल, ओडिशा औरकई अन्य गणमान्य व्यक्तियों ने भी हिस्सा लिया।
डाक विभाग द्वारा दिनांक 11.10.2021 से लेकर 17.10.2021 तक राष्ट्रीय डाक सप्ताह मनाया जा रहा है। प्रत्येक दिन को विशिष्ट थीम के साथ मनाया जा रहा है जैसे वित्तीय समावेशन, डाक टिकट, मेल और पार्सल आदि, जिसमें अभियानों के माध्यम से पूरे देश के नागरिकों को बड़े पैमाने परशामिल किया गया हैऔर इंडिया@75 की भावना को साझा किया गया है।
श्री विनीत पांडेय, डाक सचिव ने मंत्रियों और अतिथियों का स्वागत करते हुए डाक विभाग के प्रयासों पर प्रकाश डाला और कहा कि यह आयोजन हमारे स्वतंत्रता संग्राम के गुमनाम नायकों की प्रेरक कहानियों को डाक टिकटों और विशेष कवर के माध्यम से दुनिया के सामने लाने के लिए है। विभाग द्वारा 13 अक्टूबर, 2021 को देश के स्वतंत्रता आंदोलन के गुमनाम नायकों पर 103 विशेष कवर जारी किया गया।
श्री धर्मेंद्र प्रधान और श्री अश्विनी वैष्णव द्वारा डाक भवन, नई दिल्ली में विशेष कवर का विमोचन किया गया। दोनों मंत्रियों ने वीडियो लिंक के माध्यम से ओडिशा में 6 गुमनाम नायकों के परिवार के सदस्यों के साथ बातचीत भी की। केंद्रीय शिक्षा मंत्री, श्री धर्मेंद्र प्रधान ने अपने संबोधन में इन महान पुरुषों और महिलाओं के संघर्ष को याद किया और वर्तमान पीढ़ी को याद दिलाया कि यह उनका कर्तव्य है कि वे इन प्रख्यात हस्तियों द्वारा दिखाए गए मूल्यों और रास्तों को निरंतर बनाए रखें।
संचार मंत्री, श्री अश्विनी वैष्णव ने याद किया कि इन 6 नायकों द्वारा किया गया महान योगदान आज भी ओडिशा के लोगों के दिल में हैं और वे किस प्रकार से स्थानीय लोक-विद्या का एक हिस्सा रहे हैं। मंत्री ने ओडिशा के इन गुमनाम नायकों परविशेष कवर लाने के लिए डाक विभाग को बधाई दी।
इन 6 स्वतंत्रता सेनानियों के परिवार के सदस्य इस कार्यक्रम में वर्चुअल रूप से शामिल हुए और ओडिशा में डाक विभाग के अधिकारियों द्वारा उन के संबंधित गृह नगरों के स्थानीय डाकघरों में उन्हें विशेष कवर वाले एल्बम प्रदान किए गए। दोनों मंत्रियों ने उन नायकों के परिजनों के साथ बातचीत भी की।
इस समारोह में भुवनेश्वर से श्री सुरेश चंद्रा दलाई, आयुक्त सह सचिव, ओड़िया भाषा, साहित्य एवं संस्कृति, ओडिशा सरकार, श्री सुवेन्दु स्वैन, मुख्य पोस्टमास्टर जनरल, ओडिशा मंडल, भुवनेश्वर और डाक विभाग के अन्य अधिकारी भी शामिल हुए।
एमजी/एएम/एके/सीएस-
(Visitor Counter : 1162
रक्षा मंत्रालय
रक्षा मंत्रालय ने भारतीय सेना को 4,960 एंटी-टैंक गाइडेड मिसाइलों की आपूर्ति करने के लिए बीडीएल के साथ अनुबंध पर हस्ताक्षर किए
रक्षा मंत्रालय की अधिग्रहण विंग ने 1,188 करोड़ रुपये की लागत से भारतीय सेना को 4,960 मिलान-2टी एंटी-टैंक गाइडेड मिसाइल  की आपूर्ति के लिए रक्षा क्षेत्र के सार्वजनिक उपक्रम  - भारत डायनामिक्स लिमिटेड  के साथ एक अनुबंध पर 19 मार्च, 2021 को नई दिल्ली में हस्ताक्षर किए हैं। इससे सरकार की 'मेक इन इंडिया' पहल को और बढ़ावा मिलेगा। यह अनुबंध का ‘रिपीट ऑर्डर’ है, जिस पर बीडीएल के साथ 08 मार्च, 2016 को हस्ताक्षर किए गए थे।
मिलान-2टी 1,850 मीटर की सीमा के साथ एक टेंडम वारहेड एटीजीएम है, जिसे बीडीएल ने एमबीडीए मिसाइल सिस्टम, फ्रांस से लाइसेंस के तहत उत्पादित किया है। इन मिसाइलों को जमीन से और साथ ही वाहन-आधारित लांचर से दागा जा सकता है और आक्रामक एवं रक्षात्मक दोनों कार्यों के लिए एंटी-टैंक रोल में तैनात किया जा सकता है। इन मिसाइलों का इंडक्शन सशस्त्र बलों की परिचालन तैयारियों को और बढ़ाएगा। इंडक्शन तीन साल में पूरा करने की योजना है।
यह परियोजना रक्षा उद्योग के लिए अपनी क्षमता दिखाने का एक बड़ा अवसर है और यह रक्षा क्षेत्र में भी ‘आत्मनिर्भर भारत’ के लक्ष्य को प्राप्त करने की दिशा में एक पहल होगी।
स्वास्थ्य एवं परिवार कल्याण मंत्रालय
राज्यों/केंद्र शासित प्रदेशों में कोविड-19 वैक्सीन उपलब्धता पर अपडेट
राज्यों/केंद्र शासित प्रदेशों को 172.04 करोड़ से अधिक वैक्सीन की खुराकें उपलब्ध करायी गयीं
राज्यों/केंद्र शासित प्रदेशों के पास 11.17 करोड़ से अधिक अतिरिक्त और बिना इस्तेमाल हुई वैक्सीन की खुराकें अभी भी मौजूद हैं
केंद्र सरकार पूरे देश में कोविड-19 टीके लगाने की गति को तेज करने तथा इसके दायरे का विस्तार करने के लिए प्रतिबद्ध है। देशव्यापी कोविड-19 टीकाकरण की शुरुआत 16 जनवरी 2021 को हुई थी। कोविड-19 टीकाकरण की सर्व-उपलब्धता का नया चरण 21 जून 2021 से शुरू हुआ। टीकाकरण अभियान की गति को अधिक टीकों की उपलब्धता, राज्यों और केंद्रशासित प्रदेशों द्वारा वैक्सीन की अग्रिम उपलब्धता के आधार पर बेहतर योजना तैयार करना तथा वैक्सीन आपूर्ति श्रृंखला को सुव्यवस्थित करने के माध्यम से तेज किया गया है।
देशव्यापी टीकाकरण अभियान के हिस्से के रूप में, भारत सरकार कोविड वैक्सीन निःशुल्क उपलब्ध कराकर राज्यों और केंद्र शासित प्रदेशों का समर्थन कर रही है। कोविड-19 टीकाकरण अभियान के सर्व-उपलब्धता के नए चरण में, केंद्र सरकार देश में वैक्सीन निर्माताओं द्वारा उत्पादित किए जा रहे टीकों के 75 प्रतिशत की खरीद करेगी और राज्यों तथा केंद्रशासित प्रदेशों को उनकी आपूर्ति  करेगी।
|
|
वैक्सीन की खुराक
|
|

|
|
अब तक हुई आपूर्ति
|
|
1,72,04,92,970
|
|
अतिरिक्त खुराकें उपलब्ध
|
|
11,17,10,731
भारत सरकार द्वारा राज्यों/केंद्र शासित प्रदेशों को अब तक 172.04 करोड़  से अधिक टीके की खुराकें; निःशुल्क चैनल और प्रत्यक्ष राज्य खरीद श्रेणी के माध्यम से प्रदान की जा चुकी है।
राज्यों/संघ शासित प्रदेशों के पास 11.17 करोड़ से अधिक  अतिरिक्त और बिना इस्तेमाल की हुई कोविड वैक्सीन की खुराकें अभी भी उपलब्ध हैं, जिन्हें लगाया जाना है।
श्रम और रोजगार मंत्रालय
औद्योगिक श्रमिकों के लिए अखिल भारतीय उपभोक्ता मूल्य सूचकांक - जनवरी, 2022
श्रम ब्यूरो, श्रम एवं रोज़गार मंत्रालय से संबंधित कार्यालय द्वारा हर महीने औद्योगिक श्रमिकों के लिए उपभोक्ता मूल्य सूचकांक का संकलन सम्पूर्ण देश में फैले हुए 88 महत्वपूर्ण औद्योगिक केंद्रों के 317 बाजारों से एकत्रित खुदरा मूल्यों के आधार पर किया जाता है। सूचकांक का संकलन 88 औद्योगिक केंद्रों एवं अखिल भारत के लिए किया जाता है और आगामी महीने के अंतिम कार्यदिवस पर जारी किया जाता है। इस प्रेस विज्ञप्ति में जनवरी, 2022 का सूचकांक जारी किया जा रहा है।
जनवरी, 2022 के लिए अखिल भारतीय सीपीआई-आईडब्ल्यू 0.3 अंकों की कमी के साथ 125.1  पर रहा। 1 महीने के प्रतिशत परिवर्तन पर, इसमें पिछले महीने की तुलना में 0.24 प्रतिशत की कमी दर्ज की गई, जबकि एक साल पहले इसी महीने के बीच 0.51 प्रतिशत की वृद्धि दर्ज की गई थी।
वर्तमान सूचकांक में दर्ज वृद्धि में अधिकतम योगदान खाद्य और पेय समूह से आया है, जो कुल परिवर्तन में 0.82 प्रतिशत अंक का योगदान देता है। मदों के स्तर पर ताजी मछली, सरसों का तेल, सेब, गाजर, फ्रेंच-बीन, लहसुन, बैंगन, फूलगोभी, भिंडी, प्याज, मटर, आलू, मूली, टमाटर आदि सूचकांक में गिरावट के लिए जिम्मेदार हैं। हालांकि,मकान किराया, चावल, गेहूं, भैंस-दूध, बकरी का मांस/मटन, संतरा, चुकंदर, सूखी मिर्च, पका हुआ भोजन आदि द्वारा नियंत्रित किया गया और सूचकांक को ऊपर की तरफ ले जाने में मदद की।
केंद्र स्तर पर पुडुचेरी में सबसे ज्यादा 7.3 अंक की गिरावट दर्ज की गई। अन्य में 5 केंद्रों में 2 से 2.9 अंक, 13 केंद्रों में 1 से 1.9 अंक और 33 केंद्रों में 0.1 से 0.9 अंक के बीच गिरावट दर्ज की गई। इसके विपरीत लुधियाना में सबसे ज्यादा 2.3 अंक की बढ़त दर्ज की गई। अन्य में, 6 केंद्रों में 1 से 1.9 अंक और 26 केंद्रों में 0.1 से 0.9 अंक के बीच वृद्धि दर्ज की गई। बाकी 3 केंद्रों के सूचकांक स्थिर रहे।
साल-दर-साल मुद्रास्फीति पिछले महीने के 5.56 प्रतिशत और एक साल पहले इसी महीने के दौरान 3.15 प्रतिशत की तुलना में 5.84 प्रतिशत रही। इसी तरह, खाद्य मुद्रास्फीति पिछले महीने के 5.93 प्रतिशत और एक साल पहले इसी महीने के 2.38 प्रतिशत के मुकाबले 6.22 प्रतिशत रही।
सीपीआई-आईडब्ल्यू  पर आधारित वर्ष-दर-वर्ष मुद्रास्फीति
दिसंबर, 2021 और जनवरी 2022 के लिए अखिल भारतीय समूह-वार सीपीआई -आईडब्ल्यू
|
|
क्रं. संख्या
|
|
समूह
|
|
दिसंबर, 2021
|
|
जनवरी, 2022
|
|
I
|
|
खाद्य एवं पेय
|
|
126.8
|
|
124.7
|
|
II
|
|
पान, सुपारी, तंबाकू एवं नशीले पदार्थ
|
|
140.8
|
|
141.5
|
|
III
|
|
कपड़े एवं जूते
|
|
122.0
|
|
122.4
|
|
IV
|
|
आवास
|
|
116.8
|
|
118.9
|
|
V
|
|
ईंधन एवं प्रकाश
|
|
157.7
|
|
158.0
|
|
VI
|
|
विविध
|
|
122.5
|
|
122.7
|
|
|
|
सामान्य सूचकांक
|
|
125.4
|
|
125.1
सीपीआई-आईडब्ल्यू: समूह सूचकांक
जनवरी, 2022 के लिए सीपीआई-आईडब्ल्यू का अगला अंक सोमवार, 31 मार्च, 2022 को जारी किया जाएगा। यह कार्यालय की वेबसाइट www.labourbureaunew.gov.inपर भी उपलब्ध होगा।
"2016=100 के आधार पर औद्योगिक श्रमिकों के लिए उपभोक्ता मूल्य सूचकांक" के लिए, कृपया यहां क्लिक करें
रक्षा मंत्रालय
मिशन सागर-आईएनएस सावित्री चटगांव पहुंचा
भारतीय नौसेना का अपतटीय गश्ती पोत आईएनएस सावित्री 02 सितंबर 2021 को बांग्लादेश में जारी कोविड महामारी के ख़िलाफ़ वहां की सेना और सरकारी एजेंसियों द्वारा जारी प्रयासों में योगदान देने के लिए दो 960 एलपीएम  मेडिकल ऑक्सीजन प्लांट  लेकर चट्टोग्राम बंदरगाह, बांग्लादेश पहुंचा। एमओपी को भारत में डीआरडीओ द्वारा विकसित और निर्मित किया गया है।
बांग्लादेश नौसेना द्वारा जहाज का गर्मजोशी से स्वागत किया गया और बीएनएस पटेंगा नौसेना अस्पताल के कमांडिंग ऑफिसर और ढाका मेडिकल कॉलेज अस्पताल के प्रतिनिधियों ने मोबाइल प्लांट का स्वागत किया। नौसेना प्रमुख की ओर से जहाज के कमांडिंग ऑफिसर ने कमांडर चटगांव नेवल एरिया, कमांडर बीएन फ्लीट और चटगांव पोर्ट अथॉरिटी के अध्यक्ष से बांग्लादेश के साथ भारत की एकजुटता और साझेदारी की पुष्टि करने के लिए भी मुलाकात की। सभी कोविड -19 प्रोटोकॉल का पालन करते हुए जहाज के चालक दल बांग्लादेश नौसेना में अपने समकक्षों के साथ पेशेवर और सामाजिक आदान-प्रदान में भी भाग लेंगे जिससे दोनों नौसेनाओं के बीच तालमेल बढ़ेगा । जहाज 3 सितंबर को बंदरगाह से प्रस्थान करते समय बांग्लादेश नौसेना के जहाज के साथ एक समुद्री साझेदारी अभ्यास में भाग लेना भी तय किया गया है ।
भारत और बांग्लादेश के बीच घनिष्ठ और लंबे समय से चले आ रहे संबंध हैं, जिसमें गतिविधियों और बातचीत के व्यापक आयाम शामिल हैं जो पिछले कुछ वर्षों में मजबूत हुए हैं। अतीत में दोनों देशों के बीच नियमित समुद्री संपर्क रहा है।
एमजी/एएम/एबी
(Visitor Counter : 300
प्रधानमंत्री कार्यालय
प्रधानमंत्री ने 50 मीटर राइफल 3 पोजिशन महिला निशानेबाजी में स्वर्ण पदक जीतने पर सिफ्त कौर समरा को बधाई दी
प्रधानमंत्री श्री नरेन्द्र मोदी ने एशियाई खेलों में 50 मीटर राइफल 3 पोजीशन महिला निशानेबाजी में स्वर्ण पदक जीतने पर सिफ्त कौर समरा को बधाई दी है।
प्रधानमंत्री ने एक्स पर की एक पोस्ट में कहा;
“एशियाई खेलों में 50 मीटर राइफल 3 पोजीशन महिलाओं की निशानेबाजी में स्वर्ण पदक जीतकर इतिहास रचने के लिए @SiftSamra को बधाई। यह इसलिए और भी ज्यादा खुशी की बात है उन्होंने एक रिकॉर्ड बनाया है। वह हर भारतीय के लिए प्रेरणा हैं। उन्हें भविष्य के उनके प्रयासों के लिए शुभकामनाएं।”
नागरिक उड्डयन मंत्रालय
कोविड-19 लॉकडाउन की अवधि के दौरान लाइफलाइन उड़ान के अंतर्गत 452 उड़ानें संचालित की गईं
(एयर इंडिया, अलायंस एयर, आईएएफ और निजी विमान वाहकों द्वारा लाइफलाइन उड़ान के तहत 452 उड़ानें संचालित की गई हैं। इनमें से 272 उड़ानें एयर इंडिया और अलायंस एयर द्वारा संचालित की गई हैं। अब तक ले जाया गया कार्गो लगभग 824.44 टन है। लाइफलाइन उड़ान द्वारा तय की गई अब तक की हवाई दूरी 4,41,564 किमी से अधिक है। नागरिक उड्डयन मंत्रालय द्वारा लाइफलाइन उड़ान की उड़ानों को संचालित किया जा रहा है ताकि कोविड-19 के खिलाफ भारत के युद्ध का समर्थन करने के लिए देश के दूर-दराज के हिस्सों में आवश्यक चिकित्सा कार्गो का परिवहन किया जा सके।
पवन हंस लिमिटेड सहित हेलीकॉप्टर सेवाएं जम्मू एवं कश्मीर, लद्दाख, द्वीपों और पूर्वोत्तर क्षेत्र में महत्वपूर्ण चिकित्सा कार्गो और रोगियों का परिवहन कर रही है। पवन हंस ने 4 मई, 2020 तक 7,729 किमी की दूरी तय करते हुए 2.27 टन कार्गो का परिवहन किया है।
इसमें विशेष ध्यान पूर्वोत्तर क्षेत्र, द्वीपों और पहाड़ी राज्यों पर दिया गया है।
एयर इंडिया और आईएएफ ने मुख्य रूप से जम्मू एवं कश्मीर, लद्दाख, पूर्वोत्तर और अन्य द्वीप क्षेत्रों के लिए सहयोग किया है।
घरेलू कार्गो ऑपरेटर स्पाइसजेट, ब्लू डार्ट, इंडिगो और विस्तारा वाणिज्यिक आधार पर कार्गो उड़ानें संचालित कर रहे हैं। स्पाइसजेट ने 24 मार्च से 4 मई 2020 के दौरान 13,61,141 किमी की दूरी को कवर करते हुए 796 कार्गो उड़ानें संचालित कीं और 5,817 टन माल ढोया है। इनमें से 290 अंतर्राष्ट्रीय कार्गो उड़ानें थीं। ब्लू डार्ट ने 25 मार्च से 4 मई 2020 के दौरान 2,94,928 किमी की दूरी को कवर करते हुए 266 कार्गो उड़ानों का संचालन किया और 4,522 टन माल ढोया। इनमें से 13 अंतर्राष्ट्रीय कार्गो उड़ानें थीं। इंडिगो ने 3 अप्रैल से 4 मई 2020 के दौरान 1,50,803 किमी की दूरी को कवर करते हुए 90 कार्गो उड़ानें संचालित की हैं और लगभग 444 टन कार्गो का परिवहन किया है जिनमें 34 अंतर्राष्ट्रीय उड़ानें शामिल हैं। इसमें सरकार के लिए मुफ्त में ढोई जाने वाली चिकित्सा आपूर्ति भी शामिल है। विस्तारा ने 19 अप्रैल से 4 मई 2020 के दौरान 30,614 किलोमीटर की दूरी तय करते हुए लगभग 144 टन माल ढोने वाली 22 कार्गो उड़ानें संचालित की हैं।
अंतरराष्ट्रीय क्षेत्र में दवा, चिकित्सा उपकरण और कोविड-19 राहत सामग्री के परिवहन के लिए पूर्वी एशिया के साथ एक कार्गो एयर-ब्रिज की स्थापना की गई थी। इसमें एयर इंडिया द्वारा पूर्वी एशिया से लाए गए मेडिकल कार्गो की मात्रा 956 टन है।
उपरोक्त के अलावा 14 अप्रैल से लेकर 4 मई 2020 तक ब्लू डार्ट ने गुआंगझू और शंघाई से लगभग 114 टन और हॉन्ग कॉन्ग से 24 टन चिकित्सा सामग्री का परिवहन किया है। स्पाइसजेट ने भी 4 मई 2020 तक शंघाई और गुआंगझू से 204 टन चिकित्सा सामग्री का परिवहन किया और 4 मई 2020 तक हॉन्ग कॉन्ग और सिंगापुर से 16 टन चिकित्सा आपूर्ति का परिवहन किया।